recursal/SuperWikiNEXT-32B huggingface dataset:
**Ron Gilbert** (født 1. januar 1964) er en amerikansk designer, programmerer og produsent av videospill. Han er mest kjent for sitt arbeid hos LucasArts, hvor han blant annet var med på å utvikle *Maniac Mansion* og de to første *Monkey Island*-spillene.

Gilbert vokste opp i en liten by i Oregon. Hans far var underviste i fysikk på college. Da han gikk på high school, lærte han seg å programmere i assembler, og brukte mye av sin tid på å bli bedre til å programmere datamaskiner.

Gilbert begynte sin profesjonelle karriere i 1983, mens han fremdeles var student. Han skrev programmet *Graphics Basic* med Tom McFarlane. De solgte programmet til et San Francisco-basert selskap kalt HESware, som var imponert over Gilberts arbeid og tilbød ham en jobb. Han jobbet der i et halvt år med å programmere plattformspill for Commodore 64. Ingen av spillene ble utgitt, og selskapet opphørte. Rett etterpå ble Gilbert ansatt i Lucasfilm Games, som senere ble døpt om til LucasArts. Der konverterte han selskapets Atari 800-spill til Commodore 64.

I 1985 fikk han muligheten til å utvikle sitt eget spill for LucasArts om en mørk, viktoriansk herregård hvor en gal forsker bodde sammen med sine noe tilbakestående avkom og utenomjordiske skapninger. Ron Gilbert og Gary Winnick kom frem til konseptet i løpet av flere samtaler, og de mente at tiden var inne for å presentere det til ledelsen.

Gilbert og Arick Wilmunder programmerte et script-språk som ble kalt opp etter prosjektet: *Script Creation Utility for Maniac Mansion*, bedre kjent som «SCUMM».

*Maniac Mansion* ble gitt ut i 1987, og ble en stor suksess. SCUMM viste seg å være et godt grunnlag for eventyrspill, og Gilbert brukte det senere i flere suksessrike spill, slik som *The Secret of Monkey Island*. Han forlot LucasArts etter *Monkey Island 2* for å stifte Humongous Entertainment med Shelley Day.

Hos Humongous Entertainment var Gilbert ansvarlig for spill som *Putt-Putt*, *Freddi Fish*, *Pajama Sam* og *Backyard Sports*-serien. Gilbert startet også Cavedog Entertainment, hvor han produserte *Total Annihilation*.

Eksterne lenker
---------------

* (en) Offisielt nettsted Rediger på Wikidata

* (en) Ron Gilbert – kategori av bilder, video eller lyd på Commons Rediger på Wikidata
* (en) Ron Gilbert på Internet Movie Database Rediger på Wikidata

* (en) Ron Gilbert hos The Movie Database Rediger på Wikidata
* (en) Ron Gilbert på Twitter Rediger på Wikidata

* (en) Ron Gilbert på Mastodon Rediger på Wikidata
* (en) Grumpy Gamer Ron Gilberts blog
* (en) Ron Gilbert Speaks Et tredelt intervju med Ron Gilbert hos *Idle Thumbs* i 2004

  


|  |  |
| --- | --- |
| Oppslagsverk/autoritetsdata | VIAF **·** GND **·** ISNI **·** BNF **·** BNF (data)
 |

Portal: Videospill
**Isingen** er et stort fjellmassiv i den sentrale delen av H.U. Sverdrupfjella i Dronning Maud Land. Fjellet ligger mellom Isingbreen i sørvest og Rogstadbreen i nordøst. Det er isdekket, men en rekke topper stikker opp gjennom isen og høyeste punkt måler 2830 moh.

Området ble fotografert fra fly av den tredje tyske antarktisekspedisjonen (1938–39) under ledelse av Alfred Ritscher. Detaljert kartlegging ble utført av norske kartografer basert på undersøkelser og flyfotografering gjennomført under Maudheimekspedisjonen 1949–52 og Den norske antarktisekspedisjonen 1956–60.

Se også
-------

* Liste over fjell i Dronning Maud Land

Referanser
----------

1. 1 2 3  Composite Gazetteer of Antarctica Den vitenskapelige komite for antarktisforskning (SCAR). Katalognr. 6961
2. ↑  Isingen *Stadnamn i norske polarområde*, Norsk polarinstitutt

Portal: Antarktis

|  |  |
| --- | --- |
| Oppslagsverk/autoritetsdata | VIAF **·** GeoNames **·** GNIS **·** SCAR **·** Norsk polarinstitutt

 |
«Tate» omdirigeres hit. For influenseren, se Andrew Tate.

|  |
| --- |
|  |
| Tate Gallery |
| * Tate Britain
* Tate Liverpool
* Tate St Ives
* Tate Modern
* Tate Online
* Tate in Space
 |

**Tate Gallery** er et nettverk bestående av fem gallerier i Storbritannia: Tate Britain (1897), Tate Liverpool (1988), Tate St Ives (1993), Tate Online (1998), Tate Modern (2000) og Tate in Space (2002), et prosjekt knyttet til Tate Online.

Det opprinnelige Tate Gallery, som ligger på Millbank i City of Westminster, London, ble grunnlagt av Henry Tate for penger han hadde tjent på sine sukkerraffinerier. Det begynte som en samling av britisk kunst, med fokus på moderne kunst, hvilket da det ble åpnet i 1897 betydde viktorianske kunstnere. Det utvidet etter hvert sin samling til å også omfatte utenlandsk kunst, samt at tidsrammen for den britiske samlingen ble utvidet slik at den strekker seg fra 1500 til i dag[*når?*].

Alle galleriene i nettverket deler én samling. Den britiske og den moderne samlingen har siden 2000 vært utskilt i henholdsvis Tate Britain (det opprinnelige Tate Gallery) og Tate Modern. De andre galleriene har verker fra flere land og perioder utstilt.

Eksterne lenker
---------------

* (en) Offisielt nettsted Rediger på Wikidata

* (en) Tate – kategori av bilder, video eller lyd på Commons Rediger på Wikidata

Portaler: Kunst | Museum | Storbritannia

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** BIBSYS **·** VIAF **·** GND **·** LCCN **·** ISNI **·** ULAN **·** NLA **·** NDL **·** NKC **·** BNE **·** CiNii **·** BBC Things
 |
**Argajaskij kullkraftverk** er et sub-kritisk CHP kullkraftverk beliggende ved Ulagasj-sjøen i området Novogornij, 56 km nordvest for Tsjeljabinsk, og sør for Jekaterinburg, ved Uralfjellene i Russland. Anlegget stod ferdig med første enhet i 1954. Operatør er det finsk-eide selskapet *OJSC Fortum*.

Brenselkildene er brunkull, mens de nyeste enhetene fyres med naturgass. Kraftverkets produksjon er fordelt på 6 generatorer med til sammen 9 kokere. Anleggets installerte effekt er 195 MW elektrisitet, og 670 MWth lokal fjernvarme.

Produksjonen av fjernvarme til byene Majak og Ozersk, foregår i intervallet 669 - 2 072 MWth avhengig av fordelingen mellom varme og elektrisitet, og total energiproduksjon er inntil 1 299 GWt per år. I 2015 var utslippene 1.400.000 tonn CO2, og 3.220 tonn NOx.

Referanser
----------

1. ↑  Argayash CHP - *Fortum*, Production. Besøkt 30. september 2017.
2. ↑  Argayash CHP - *Fortum*, Production. Besøkt 30. september 2017.

Se også
-------

* Liste over verdens største kullkraftverk
* Liste over verdens største gasskraftverk

Eksterne lenker
---------------

* Argayashsky CHP Power Plant - *Global Energy Observatory*.
* Russia - *Production.* Fortum*.*
Kents geologi; South Downs til høyre i illustrasjonen.
**South Downs** er et lavlandsområde med kalkgrunn i det sørlige England. Det går parallelt med North Downs, og de to områdene bestod engang en kuppelformet kalkklippe. De skilles nå fra hverandre av Weald, et område hvor kalksteinsgrunnen har blitt slitt ned av erosjon. 

Området strekker seg omkring 100 km gjennom East Sussex, West Sussex og Hampshire. Turveien South Downs Way går langs området. 

De mest kjente klippene er Beachy Head ved Eastbourne og Seven Sisters mellom Eastbourne og Seaford. Det høyeste punktet er Butser Hill, som når 270 moh. og er en av Englands *marilyns*.

Verneområde og mulig nasjonalpark
---------------------------------

Deler av South Downs inngår i en Area of Outstanding Natural Beauty. Det er foreslått å definere området som nasjonalpark, noe som fikk støtte fra regjeringen i september 1999. I 2004 ble det holdt en høring om grensene for en nasjonalpark, og det har siden pågått arbeid med å fullføre planene.

Byer og landsbyer
-----------------

* Arundel
* Brighton
* Eastbourne
* Hove
* Lewes
* Midhurst
* Portslade
* Shoreham-by-Sea
* Washington

  


| * v
* d
* r
Nasjonalparker i Storbritannia |
| --- |
| England og Wales | Brecon Beacons **·** The Broads **·** Dartmoor **·** Exmoor **·** Lake District **·** New Forest **·** North York Moors **·** Northumberland **·** Peak District **·** Pembrokeshire Coast **·** Snowdonia **·** Yorkshire Dales **·** South Downs | Storbritannias flagg |
| Skottland | Cairngorms **·** Loch Lomond and the Trossachs |
| Nord-Irland | *Ingen nasjonalparker* **·** (Foreslått: Mournefjellene) |
| *Se også Area of Outstanding Natural Beauty* |

|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF **·** GeoNames
 |
**Pablo David Sosa** (født 16. desember 1933 i Chivilcoy nær Buenos Aires i Argentina, død 11. januar 2020) var en argentinsk salmedikter, komponist og prest. Sosa var prest i Metodistkirken i Argentina, og underviste i liturgikk og hymnologi ved Instituto Universitario ISEDET i Buenos Aires og i kordirigering ved musikkonservatoriet i samme by. Selv tok han utdannelsen sin ved Westminster Choir College ved Princeton, School of Sacred Music ved Union Theological Seminary, (New York) og Hochschule für Musik i Berlin.

Sosa skrev flere salmer som har blitt oversatt til språk som engelsk, tysk, svensk, dansk, finsk, portugisisk, kinesisk og japansk. På norsk finnes han med en salme i *Salmer 1997* og *Norsk salmebok 2013*.[]

Referanser
----------

1. 1 2   www.hinologia.org[Hentet fra Wikidata]
2. ↑   www.hinologia.org, besøkt 12. januar 2020[Hentet fra Wikidata]
3. ↑   hymnology.hymnsam.co.uk, besøkt 16. desember 2020[Hentet fra Wikidata]

Eksterne lenker
---------------

* Kort biografi hos Worship Alive
* Intervju hos Calvin Institute

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** NDL **·** MusicBrainz
 |
**Agri Bavnehøj** er det høyeste punkt i Mols Bjerge nasjonalpark øst i Jylland i Danmark. Toppen når 137 meter over havet, som er det 17. høyeste i Danmark.

Agri Bavnehøj er en naturlig høyde, som ble dannet i istiden for 12 000 år siden. Som på mange andre høyder, er det også på denne høyden lagt en gravhaug i bronsealderen. Senere har høyden vært brukt som baune (nyere dansk: *bavne*), altså et ildsted plassert høyt og lett synlig i landskapet, for å tjene som varslingssystem. Slike ble etablert i vikingtiden, og ble brukt så lenge som opp på 1800-tallet, faktisk helt til treårskrigen 1848-1850.

Agri Bavnehøj er synlig fra en god del av det sydlige Djursland, fra Ebeltoft ut mot Kattegat og fra Jylland over Aarhus Bugt. I klart vær kan man skimte Sjælland fra toppen. Agri Bavnehøj ligger under en kilometer øst for to andre markante bronsealderhauger, på Stabelhøje 135 moh.

På toppen står et oppmurt postament, slik vi også finner på en del andre topper. Det er brukt som trigonometrisk punkt, og inngår i Danmarks 1.-ordens nett. Postamentet har nå fått en dreibar pil på toppen, som viser retning til steder i horisonten.

Agri Bavnehøj ligger i den fredede og udyrkede del av nasjonalparken. Men det går sti opp til toppen fra en parkeringsplass i nærheten. Her der det også toalett og benker, samt informasjonstavle.

Se også
-------

* Liste over Danmarks høyeste topper

Referanser
----------

1. ↑  Referansesadelen er like nord for Rønde, på vannskillet 18 moh. mellom Knubbro Bæk og Dibbelbæk ved Hovedrute 15.
2. ↑  Avstand til Sorring Loddenhøj
3. 1 2  «Agri Bavnehøj». Naturstyrelsen. Arkivert fra originalen 23. mai 2018. Besøkt 21. mai 2018.
4. ↑  Pihl, Roger (2005). *Guide til det danske høyfjellet* **(norsk)**. Imprintforlaget. s. 93-95. ISBN 82-7981-031-5.
5. ↑  Århus Amts og Naturstyrelsens infostander på stedet
6. ↑  «Trigonometriske Stationer og Triangulationsnet». Sammenslutningen av Danske postamentsøgere. Besøkt 25. mai 2018.

Eksterne lenker
---------------

* «Krak». Geodatastyrelsen. Besøkt 21. mai 2018.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** GeoNames
 |
Bronsemynt med bilde av Aretas IV og inskripsjonen "Aretas konge av Nabathæa"
**Aretas IV Filopatris** var konge over nabateerne fra ca. år 9 f.Kr til år 40 e.Kr. Aretas’ datter, Phasaelis, var gift med Herodes Antipas. Herodes skilte seg imidlertid fra henne for å gifte seg med sin niese Herodias. Phasaelis dro da tilbake til sin fars hoff. Denne episoden førte til krig mellom Herodes og Aretas.

Døperen Johannes refset Herodes for å skille seg fra Phasaelis, noe som førte til hans arrest og senere henrettelse. Den jødiske historieskriveren Josefus mener at henrettelsen av Johannes var forårsaket av at Herodes følte sin makt truet, og fordi Johannes tilsynelatende tok parti for Aretas og hans datter. 

I Det nye testamentet omtales Aretas’ rike for «Arabia» siden dette var navnet på den romerske provinsen som dekket området. Apostelen Paulus oppholdt seg nærmere tre år i riket til Aretas, og hans omvendelse til kristendommen skjedde antakelig der. Kong Aretas ønsket etterhvert å arrestere Paulus, under et av hans opphold i Damaskus. Men Paulus slapp unna ved å bli firt ned fra bymuren i en kurv.

Referanser
----------

1. ↑  Josefus: Jødenes historie 18:109-118
2. ↑  Paulus brev til galaterne 1.17-18
3. ↑  Apostlenes gjerninger 9:1-25
4. ↑  2. Korinterbrev 11:32-33 jf Apostlenes gjerninger 9:23-25

|  |  |
| --- | --- |
| Oppslagsverk/autoritetsdata | VIAF **·** GND
 |
**Overgjæret øl** dannes ved at ølet gjæres på temperaturer rundt 15-20 grader. Gjærtypen kalles også Alegjær ( Saccharomyces cereviciae). Navnet overgjæret kommer av at gjærsoppen flyter opp, og ligger på toppen av brygget i prosessen. Da det produseres mye varme under gjæringen, var det tidligere kun mulig å lage overgjæret øl. Overgjæret øl er raskt drikkeferdig, og skal behandles som ferskvare, men overgjæret øl vil som regel utvikle seg positivt ved lagring. 

I eldre tid kjente man ikke til gjærsoppen og dens virkning, men man erfarte at dersom vørt fikk stå i åpne kar begynte en uforklarlig omdanningsprosess. Brygget vil da – dersom temperaturen er høy nok – begynne å gjære på grunn av gjærsporer som finnes naturlig i luften. Noen eksempler på overgjæret øl er: Ale ( pale ale og brown ale), Hveteøl, Witbier, Trappistøl

Se også
-------

* Undergjæret øl
* Spontangjæret øl

|  |  |
| --- | --- |
| Oppslagsverk/autoritetsdata | Store norske leksikon
 |
***Tore på sporet*** er et norsk underholdningsprogram som gikk sporadisk på NRK-TV fra 1996. Programmet ble ledet av Tore Strømøy og hadde som formål å gjenforene personer som hadde mistet kontakten. Programkonseptet gikk ut på at seere tok kontakt for å få hjelp til å spore opp personer, oftest slektninger, som de ønsket å finne igjen. Deretter ble det arrangert gjenforeninger gjennom reisereportasjer og innslag i studio. Den ene av de to personene som skulle gjenforenes bodde ofte i utlandet. Programlederen måtte dermed foreta en del reiser. 

Det har per mars 2020 blitt laget ti sesonger av programmet, jevnt over med høye seertall.

Kritikk
-------

Programmet har mottatt en del kritikk. I 2002 anklaget noen journalister ham for å spekulere i folks følelsesliv, og det er hevdet at programmet var sosialpornografi. Saken førte til førstesideoppslag i de største avisene i Norge.

I 2006 ble det skapt ny debatt om programmet da de viste et innslag der en biologisk mor ble gjenforent med sønnen sin, som hadde blitt adoptert til Norge. Den biologiske moren hadde tatt initiativ til gjenforeningen, og mente at sønnen hadde blitt tatt fra henne ulovlig. Møtet mellom de to ble svært følelsesladet for den biologiske moren, i motsetning til for den 16-årige sønnen, som senere ga uttrykk til media for at han hadde helt andre interesser enn sitt biologiske opphav. Blant kritikerne av programmet ble det ment at det er de adopterte barna selv som må ta initiativ til å bli gjenforent med sine biologiske foreldre. Programlederen mente på sin side at de to partene hadde blitt godt forberedt. På grunn av innslaget ble programmet klaget inn for Kringkastingsrådet, men rådet vurderte at innslaget lå innenfor NRKs etiske retningslinjer.

Programmet startet opp igjen i mars 2020 med 5 nye episoder.

Referanser
----------

1. ↑  «NRK TV – Tore på sporet». Besøkt 15. mars 2020.
2. ↑  «Spesiell premierehelg for «Tore på sporet»». *Adresseavisa*. 16. november 2015. Besøkt 9. april 2016.
3. ↑  Artikkel i Aftenpostens nettutgave 14. april 2006

Litteratur
----------

* Tore Strømøy og Finn Karlsen: *På Sporet Av Deg Selv.* Håndbok i slektsforskning (N.W. Damm & Sønn AS 2006)

Eksterne lenker
---------------

* (en) *Tore på sporet* på Internet Movie Database Rediger på Wikidata

* (no) *Tore på sporet* hos Filmfront Rediger på Wikidata

* (en) *Tore på sporet* på The Movie Database – TV Rediger på Wikidata
* (no) Tore på sporets blogg, hos nrk.no

  



|  |  |
| --- | --- |
| Oppslagsverk/autoritetsdata | Store norske leksikon
 |
**Antonio Maria Doria Pamphilj** (genoveser, født 28. mars 1749 i Napoli i Italia, død 31. januar 1821 i Roma) var en av den katolske kirkes kardinaler, og var tilknyttet Den romerske kurie.

Han ble utnevnt til kardinal i februar 1785 av pave Pius VI, med *Santi Cosma e Damiano* som titteldiakonia. Han opterte senere for *Santa Maria ad Martyres* og deretter *Santa Maria in Via Lata*.

Han deltok i Venezia ved konklavet 1799–1800 som valgte Pius VII, og som protodiakon var det han som kronet den nye pave. En uvanlig omstendighet var at noen riktig tiara (pavekrone) ikke var for hånden; kardinal Doria Pamphilij måtte benytte en provisorisk tiara av pappmasjé.[]

Andre kardinaler i familien var Giorgio Doria Pamphilj Landi (kreert 1816, hans nevø) og Giuseppe Maria Doria Pamphilj (1785, hans bror).

Referanser
----------

1. 1 2   www.treccani.it, besøkt 27. juni 2018[Hentet fra Wikidata]

Eksterne lenker
---------------

* Biografi på The Cardinals of the Holy Roman Church

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** Deutsche Biographie **·** VIAF **·** GND **·** ISNI
 |
Khankasjøen fra Landsat 7 (2001)
**Khankasjøen**, eller **Xingkai-sjøen** (russisk: о́зеро Ха́нка, tradisjonell kinesisk: 兴凯湖, forenklet kinesisk: 興凱湖, pinyin: *Xīngkǎi Hú*), er en innsjø på grensa mellom Heilongjiang-provinsen i Kina og Primorskij kraj i Russland. Den ligger 170 km nord for Vladivostok og 90 km øst for Jixi. 

Innsjøen har et gjennomsnittlig areal på 4190 km² (kan variere fra 4000 til 4400 km²), hvorav 3030 km² i Russland og 1160 km² i Kina. Khankasjøen er egentlig to innsjøer, adskilt med en 10 m sandrygg. Innsjøbreddene er sumppregete, unntatt i nordvest.

Området rundt sjøen er et viktig våtmarksområde, og er vernet som naturreservat på begge sider av grensa. Mange sjeldne fuglearter, blant annet dverggås, holder til ved Khankasjøen, som er bemerkelsesverdig, både fra et naturvernsynspunkt, for øko-turisme og for vitenskapelig forskning. Området på den kinesiske siden er statseid og benyttes av kollektivbruk til fiske, jordbruk og husdyrhold.

Innsjøens nedbørfelt er et sletteland på rundt 16 890 km², hvorav 97 % ligger i Russland. I alt 23 elver (8 i Kina og 15 i Russland) munner ut i sjøen, som har avløp mot øst gjennom grenseelva Sungatsja, ei sideelv til Ussuri, som igjen er ei sideelv til Amur. Sjøen er svært grunn, med en gjennomsnittlig dybde på 4,5 meter, og en maksimal dybde på 10,6 meter. Gjennomsnittlig vannvolum er 18,3 km³, maksimum 22,6 km³.

Kilder
------

* LakeNet profile


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** GND **·** LCCN **·** GeoNames **·** Ramsar
 |
**Luis Rodolfo González Rissotto** (født 7. oktober 1949 i Montevideo i Uruguay; død 28. mars 2020 samme sted) var en uruguayansk politiker og historiker.

Rodolfo González Rissotto tok utdannelse ved det juridiske og sosialvitenskapelige fakultet ved Universidad de la República i Montevideo. Han avsluttet sin utdannelse som historiker ved Instituto de Profesores Artigas.

Han var professor med spesialisering innen sammenligning av valgsystemer og nasjonal valgrett (*Sistemas y Derecho Electoral Nacional y Comparado*) ved 'Centro de Altos Estudios Nacionales*, og var også korresponderende medlem av Academia Paraguaya de la Historia og æresmedlem av Instituto Brasilero de Derecho Electoral (IBRADE).*

González Rissotto, som var medlem av Partido Nacional, var fra 1985 til 1990 direktør for avdelingen for valgforskning ved Centro para la Democracia Uruguaya (CELADU), som hadde samarbeid med Vest-Tyskland. González Rissotto var fra 1990 til 1993 *Director Nacional de Educación*, det nasjonale utdannelsesorgan. I det samme tidsrommet var han også president for den nasjonale kommisjon for voksenutdannelse (*Comisión Nacional de Educación de Adultos*). Han var statssekretær og viseforsvarsminister fra 1993 til 1995, og forsvarsminister fra 15. februar 1995 til 1. mars 1995. Fra 1996 til 2010 var han leder for valgkommisjonen.

González Rissotto var gift med historikeren Susana Rodríguez Varese, og de hadde én sønn.

Han døde den 28. mars 2020 i an alder av 70 år som følge av covid-19.

Referanser
----------

1. ↑   www.infobae.com, besøkt 29. mars 2020[Hentet fra Wikidata]
2. ↑  Guaraníes y Paisanos (spansk) hos www.periodicas.edu.uy, lest15. februar 2014 (PDF)
3. ↑  Comandantes FFAA Arkivert 21. januar 2017 hos Wayback Machine. www.fcs.edu.uy, lest 15. februar 2014 (XLS)
4. ↑  Arkivert [Date missing] hos ai-de.org [Error: unknown archive URL] lest 15. februar 2014 (PDF)
5. ↑  Ministries, etc. auf www.rulers.org, abgerufen am 15. Februar 2014
6. ↑  Arkivert [Date missing] hos ai-de.org [Error: unknown archive URL] lest 15. februar 2014 (PDF)
7. ↑  Guaraníes y Paisanos www.periodicas.edu.uy, lest 15. februar 2014 (PDF)
8. ↑  «La despedida de políticos a Rodolfo González Rissotto, el primer fallecido por coronavirus» **(spansk)**. Besøkt 29. mars 2020.

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** SUDOC
 |
**Østafrikansk einer** eller «East African Juniper» (latin: *Juniperus procera*) er en art av bartrær som tilhører einerslekten *Juniperus* i sypressfamilien. Den vokser i fjellområdene i det østlige Afrika og de vestlige fjellområdene på Den arabiske halvøy. Landene den vokser i omfatter sørøstre Sudan, Etiopia, og videre Kenya, Tanzania, Malawi og Zimbabwe. Dette er den eneste einerarten sør for ekvator. Den er trolig beslektet, kanskje utviklet fra, persisk einer *(Juniperus excelsa)* i Sørvest-Asia.

Det er et tre som blir inntil 25 meter høyt (i sjeldne tilfeller 40 meter), og kan ha en diameter på 1,5 – 2 meter. Nålene på unge skudd sitter i grupper av 2 eller 3, og er 8–15 mm lange; mens voksne nåler er grønne, skjellaktig tette og 0,5 – 3 mm lange. Den er oftest særbu, med hann- og hunnblomster på separate individer.

Frøkonglene modner etter 12-18 måneder til blå-svarte bær med hvitt vokslag, 4–8 mm store, med 2-5 frø inni. Hannkonglene er 3–5 mm store og sprer sitt pollen tidlig om våren.

Eksterne lenker
---------------

* (en) *Juniperus procera* i Encyclopedia of Life Rediger på Wikidata

* (en) *Juniperus procera* i Global Biodiversity Information Facility Rediger på Wikidata

* (en) *Juniperus procera* hos NCBI Rediger på Wikidata

* (en) *Juniperus procera* hos The International Plant Names Index Rediger på Wikidata

* (en) *Juniperus procera* hos Tropicos Rediger på Wikidata

* (en) *Kategori:Juniperus procera* – bilder, video eller lyd på Wikimedia Commons Rediger på Wikidata

* (en) *Juniperus procera* – galleri av bilder, video eller lyd på Wikimedia Commons Rediger på Wikidata

* *Juniperus procera* – detaljert informasjon på Wikispecies Rediger på Wikidata
* Conifer Specialist Group – «Juniperus procera» fra IUCNs rødliste.
* Conifers.org Arkivert 3. september 2010 hos Wayback Machine. – «Juniperus procera» beskrivelse.
**Overgaden oven Vandet** (like husnumre) og **Overgaden neden Vandet** (ulike husnumre) er to gater på Christianshavn ved København, beliggende på hver sin side av Christianshavns Kanal.

Gatene ble anlagt på Christian IVs tid, hvor byggherren på hollandsk vis, ville skape en overby og en nederby, således refererer *oven Vandet* til overbyen, den bydel som ligger lengst fra havnen. Opprinnelig ble gaten kaldt *Ufergade* etter det tyske ordet for kyst.

Overgaden oven Vandet er preget av en rekke store og paléaktige praktbygninger. Her var ikke – som i Overgaden neden Vandet – pakkhus, men en blanding av handel, industri og boliger for f.eks. kunstnere. I nr. 6, Stanleys Gård, bodde billedhugger og professor ved kunstakademiet, Simon Carl Stanley. Andre karakteristiske bygninger er Heerings Gård i nr. 11, Bombebøssen – en stiftelse for gamle sjøfolk – i nr. 48 samt Søkvæsthuset i nr. 58–64.

I nr. 17 ligger *Overgaden. Institut for Samtidskunst*.

Referanser
----------

1. ↑  «Overgaden Oven Vandet». indenforvoldene.dk. Besøkt 18. april 2018.
2. 1 2  Bent Zinglersen (1972). *Københavnske gadenavne og deres historie*. København: Politikens Forlag. s. s. 198.
3. ↑  «Overgaden Oven Vandet». hovedstadshistorie.dk. Besøkt 18. april 2018.
4. ↑  «Overgaden». *Institut for Samtidskunst*. overgaden.org. Besøkt 18. april 2018.

Portal: Danmark
USAs daværende forsvarssjef admiral Michael Mullen (til venstre) intervjues av programleder John Dickerson på *Face the Nation* 5. juli 2009
***Face the Nation*** er et amerikansk aktualitetsprogram som har gått på CBS siden 1954. Programmet ble skapt av Frank Stanton og er et av verdens lengstlevende nyhetsprogrammer på TV. Programmet har siden 2015 blitt ledet av John Dickerson. Han avløste Bob Schieffer, som hadde ledet det siden 1991.

Programmets aller første gjest var senator Joseph McCarthy, opphavsmannen til den omstridte mccarthyismen.

Referanser
----------

1. ↑  «About Us». *CBSNews*. 2015. Besøkt 28. desember 2016.
2. ↑  Stelter, Brian (12. april 2015). «CBS taps John Dickerson to succeed Bob Schieffer as 'Face the Nation' host». *CNNMoney*. Besøkt 28. desember 2016.
3. ↑  Bob Schieffer. *Face the Nation: My Favorite Stories from the First 50 Years of the Award-Winning News Broadcast*. New York City: Simon & Schuster. s. 21–22. ISBN 978-0641658730.

Eksterne lenker
---------------

* Offisielt nettsted Rediger på Wikidata

* (en) Face the Nation – kategori av bilder, video eller lyd på Commons Rediger på Wikidata
**Facebook Messenger**, også kjent som kun **Messenger**, er en direktemeldingsapp og -plattform utvikla av Facebook, Inc. Den ble først utvikla som **Facebook Chat** i 2008, før Facebook endra meldingstjenestene sine i 2010, og lanserte selvstendige Messenger-apper i for iOS og Android i august 2011, samt maskinvaren Facebook Portal i 2018. Senere lanserte Facebook en dedikert Messenger-nettside (Messenger.com) hvor direktemeldingsfunksjonene fungerer atskilt fra selve Facebook. I april 2020 ble *Messenger for Desktop* lansert, og er tilgjengelig i Microsoft Store og Mac App Store.

Brukere kan sende meldinger, multimedia og filer, samt «reagere» på andres meldinger. Plattformen støtter også tale- og videosamtaler. I juli 2021 hadde Facebook Messenger 1,3 milliarder aktive månedlige brukere.

Referanser
----------

1. ↑  «Most popular global mobile messenger apps as of July 2021, based on number of monthly active users» **(engelsk)**. Statista. 21. september 2021. Besøkt 16. oktober 2021.

Eksterne lenker
---------------

* (en) Offisielt nettsted Rediger på Wikidata

* (en) Facebook Messenger – kategori av bilder, video eller lyd på Commons Rediger på Wikidata
**Blood & Honour** er en britisk nynazistisk organisasjon som ble stiftet på 1980-årene av personer som brøt ut av British National Front. Ian Stuart Donaldson var leder fram til han ble drept i en bilulykke høsten 1993. Blood & Honour er fortsatt en aktiv organisasjon som blant annet distribuerer musikk, film og litteratur. Nå finnes det avdelinger av Blood & Honour flere steder i Europa og verden forøvrig. Det er også *Blood & Honour Scandinavia* med hovedsete i Sverige, opprettet i 1997 i Helsingborg, hvorfra den tidligere lederen av Norsk Front, Erik Blücher, nå Erik Nilsen, skriver på Blood & Honours nettsider under psevdonymet «Max Hammer». Britiske Blood & Honour har nære bånd til grupperingen Combat 18, mens *Blood & Honour Scandinavia* er nært knyttet til Info 14, som ledes av Sverigedemokraternas tidligere ungdomsleder Robert Vesterlund.

Uttrykket *blood and honour* («blod og ære») stammer fra en bok av den nazistiske ideologen Alfred Rosenberg. *Blut und Ehre* var også mottoet og hilsenen til den nazistiske ungdomsorganisasjonen Hitlerjugend fra 1926 til 1945.

Referanser
----------

1. ↑  «"When the Storm Breaks!"». *web.archive.org*. 25. juni 2013. Arkivert fra originalen 25. juni 2013. Besøkt 18. januar 2022.
2. ↑  «Hate Symbols: Neo-Nazi Skull and Crossbones - From A Visual Database of Extremist Symbols, Logos and Tattoos». *web.archive.org*. 21. januar 2013. Arkivert fra originalen 21. januar 2013. Besøkt 18. januar 2022.

|  |  |
| --- | --- |
| Oppslagsverk/autoritetsdata | VIAF **·** LCCN
 |
**7,5 × 54 mm MAS** er en fransk patron for rifler.

Rett før den den første verdenskrig fant Frankrike ut at de trengte å oppgradere sin revolusjonerende 8 mm Lebel ammunisjon. På grunn av okkupasjon m.m. klarte de ikke å få gjort dette før etter krigen var over. I 1924 ble 7,5 × 54 mm MAS patronen introdusert.

Hovedtyper
----------

De ble laget to hovedtyper for militært bruk, 1924C og 1924D, med lett og tungt prosjektil. Mens de fleste land foretrakk tung prosjektil, valgte Frankrike patronen med det lette prosjektilet som standardammunisjon. I MAS 36 og MAS 49 riflene er 1924C å foretrekke, mens 1924D er best for bruk i maskingevær.

* 1924C (Balle C) 9 grams FMJ prosjetil
* 1924D (Balle D) 12,4 grams FMJ prosjektil

Våpen kamret for patronen
-------------------------

* MAS 36 rifle
* MAS 49 og FSA MAS 49/56 rifler
* FM 24/29 lett maskingevær
* Reibel maskingevær
* Darne maskingevær for fly
* MAC 1934 maskingevær for fly
* FN-Browning modell 38 maskingevær for fly

Se også
-------

* Liste over patrontyper
***This is Sofian*** er debutalbumet til den norske soulartisten Sofian. Det ble gitt ut i 2005 og fikk gode kritikker. Sofian skriver egne tekster og laget alle sangene sammen med produsentene, unntatt coverlåtene «People Are People» som opprinnelig er gitt ut av Depeche Mode, og «Lovely» som er en ny versjon av Stevie Wonders «Isn't She Lovely», der de gjorde både lyriske og musikalske forandringer. «Lovely» er Sofians største radiohit så langt. Sofian har laget videoer for både «Lovely» og «45 Degrees» fra albumet *This is Sofian*.

Sporliste
---------

Alle sanger er laget av Sofian og produsentene, unntatt de som er merket.

1. «45 Degrees»
2. «She Wants to Know»
3. «Stank»
4. «Pride»
5. «Stress»
6. «1996»
7. «Soulman»
8. «Lovely» (Stevie Wonder)
9. «Good Things»
10. «Je suis la»
11. «Eventually» feat. Jade
12. «People Are People» (Martin Gore)

Eksterne lenker
---------------

* Kulturnett - Sofian[*død lenke*]


|  |  |
| --- | --- |
| Oppslagsverk/autoritetsdata | MusicBrainz
 |
|  |
| --- |
| artikkelen inngår i**«serien om tamhunden»** |
| Jämthund |
| Andre artikler om hunder |
| Generelle artikler |
| Artikler om brukshundtyper |
| Artikler om hundegrupper |
| Artikler om hunderaser |
| Artikler om hundesport |
| Artikler om hundeforeninger |
| Artikler om hundeskoler |
| Lister over hunderaser |
| Alfabetisk raseliste |
| Gruppevis raseliste |

**Svenske hunderaser** er de mest tallrike av de nordiske hunderasene, og flertallet av dem er typiske jakthundraser, selv om et par også kan kalles gårdshunder. Én av hunderasene anerkjennes ikke, mens tre av dem anerkjennes av Nordisk Kennelunion (NKU), men ikke av Fédération Cynologique Internationale (FCI). De rasene som anerkjennes av NKU, anerkjennes også automatisk av de andre nordiske stambokregistrene

Teorier om hunden i Sverige
---------------------------

Mange mener at varangerhunden var en slags stamfar for den opprinnelige lapphunden, en hund samene brukte i tidligere tider og som flere nå anser var forløperen til blant annet svensk lapphund, finsk lapphund og lapsk vallhund. I såfall kan den også trolig betraktes som stamfar for de svenske og flere av de andre nordiske spisshundrasene.

Om svenske hunderaser
---------------------

Utvalget av svenske hunderaser forteller oss at svensker, finner, kvener og samer i tidligere tider var mest opptatt av hunden som en brukshund, og da spesielt som støtte til jakt og gjeting av rein. Et lignende mønster kan man se i både Finland og Norge, mens Danmark har et mer kontinentalt preg i sitt utvalg. I Sverige fikk allmuen tilgang til å jakte fra 1789, noe som fram til da hadde vært forbeholdt krone og adel. Det førte til et økende antall støvere blant vanlige folk.

### Vakt- og vokterhunder

* Dansk-svensk gårdshund (felles med Danmark)

### Spisshunder

* Jämthund (Sveriges nasjonalhund)
* Norrbottenspets
* Hedehund (anerkjennes ikke)
* Hälleforshund (anerkjennes av NKU, men ikke av FCI)
* Svensk hvit elghund (anerkjennes av NKU, men ikke av FCI)
* Svensk lapphund (Sveriges nasjonalhund)
* Västgøtaspets

### Drivende hunder og sporhunder

* Drever
* Gotlandsstøver (anerkjennes av NKU, men ikke av FCI)
* Hamiltonstøver
* Schillerstøver
* Smålandsstøver

Se også
-------

* Nordiske hunderaser
	+ Danske hunderaser
	+ Finske hunderaser
	+ Islandske hunderaser
	+ Norske hunderaser

Referanser
----------

1. ↑  Nordisk Kennelunion (udatert) Nordic dog breeds. Besøkt 2021-06-10
2. ↑  SKK (2008) Sveriges hundraser. Svenska Kennelkubben, publ. juni 2008. Besøkt 2021-06-12
***This Time Around*** er det syvende albumet til den amerikanske pop/rock-bandet Hanson, utgitt i 2000. Dette det første studioalbumet fra bandet siden *Middle of Nowhere* i 1997. I mellomtiden ble det gitt ut flere konsertalbum og samlealbum.

*This Time Around* hadde ikke den samme kommersielle suksessen som forgjengeren *Middle of Nowhere*. Årsaken kan ha sammenheng med bandets endrede musikkstil fra «tyggegummipop»-sanger som på *Middle of Nowhere*, til en mere rendyrket rock-stil. Albumet inneholder også «heavy»-ballader, som for eksempel «Sure About It» og «A Song to Sing» som handler om tenåringskriser (usikkerhet, ensomhet osv.), ganske lik «Weird» fra *Middle of Nowhere*.

Per 2011 har *This Time Around* solgt over 1 million kopier.

Sporliste
---------

*(Alle sanger er skrevet av Hanson)*

1. «You Never Know» – 3:04
2. «If Only» – 4:30
3. «This Time Around» – 4:17
4. «Runaway Run» – 3:40
5. «Save Me» – 3:40
6. «Dying to Be Alive» – 4:37
7. «Can't Stop» – 4:24
8. «Wish That I Was There» – 3:39
9. «Love Song» – 4:06
10. «Sure About It» – 3:27
11. «Hand in Hand» – 4:37
12. «In the City» – 3:27
13. «A Song to Sing» – 3:35

To skjulte spor, «Smile» og «Lonely Again», ble tatt med på den utenlandske versjonen av CD-en.

Eksterne lenker
---------------

* (en) *This Time Around* på Discogs Rediger på Wikidata

* (en) *This Time Around* på MusicBrainz Rediger på Wikidata

  



|  |  |
| --- | --- |
| Oppslagsverk/autoritetsdata | MusicBrainz
 |
**7,62 × 51 mm NATO** er en patron for rifle som ble introdusert i 1954 sammen med USAs M14-rifle. I Norge har patronen i lengre tid vært i bruk i AG-3, MG-3, NM149, og i senere tid Heckler & Koch HK417.

Patronen ble bygget på .308 Winchester som kom kun to år tidligere. Den var i lengre tid standardkaliber for håndvåpen i NATO, og var mye i bruk i andre land også. Fra sent på 1960-tallet begynte USA å gå over til 5,56 x 45 mm NATO, og dette ble etter hvert den nye standarden i alliansen. Pr 2012 brukes 7,62 mm for det meste i maskingeværer og skarpskyttergevær, deriblant Rheinmetall MG3, Fabrique Nationale MAG og Heckler & Koch HK417. Patronen har samme ytre mål som .308 Winchester, en mye brukt jaktpatron.

* Eksempel på klikktabell for en bestemt 7,62 × 51 mm NATO ladning. Kulefall og vindavdrift er vist både i mrad og moa.Eksempel på klikktabell for en bestemt 7,62 × 51 mm NATO ladning. Kulefall og vindavdrift er vist både i mrad og moa.

Referanser
----------

1. ↑  SAAMI Velocity and Piezoelectric Transducer Pressure: Centerfire Rifle, 2013, p. 9, «Archived copy» (PDF). Arkivert fra originalen (PDF) 2. januar 2017. Besøkt 10. november 2016.  «Arkivert kopi» (PDF). Arkivert fra originalen (PDF) 2. januar 2017. Besøkt 27. august 2018.

Se også
-------

* Liste over patrontyper
* Kategori:Skytevåpen i kaliber 7,62 mm
**F-innskudd** er innskudd i Norges Bank som har fast løpetid (nedbetalingstid) og fast eller flytende rente. Norges Bank betaler ikke tilbake F-innskudd til innskyterbanken før forfallsdagen for innskuddet.

F-innskudd brukes til å redusere basispengemengden, det vil si mengden ansvarlig kapital («reserver») i banksystemet, ved at disse pengene taes ut av sirkulasjon for en fastsatt periode. F-innskudd betales fra innskyterbankens foliokonto i Norges Bank som er hvor bankens ansvarlige kapital er bokført. F-innskudd er en del av Norges Banks markedsoperasjoner og motstykket til F-lån, men brukes bare periodevis. F-innskudd var ikke benyttet i perioden april 2003 til oktober 2011.

Løpetiden på F-innskudd bestemmes av Norges Bank og varierer avhengig av prognosene for den strukturelle likviditeten. Løpetiden gis i antall dager og er for det meste 1-4 dager, men over en uke er ikke uvanlig.

Rentene på F-innskudd fastsettes normalt ved flerprisauksjon. Flerprisauksjon, også kalt amerikansk auksjon eller ordinær auksjon, innebærer at bankene legger inn bud på ønsket beløp og rente. Ved tildeling bestemmer Norges Bank samlet beløp. Budene rangeres fra laveste til høyeste rente og de som ligger innenfor samlet beløp vil bli tildelt med det beløp og den rente som ble budt. Norges Bank er ikke forpliktet til å godta noen bud. Norges Bank kan gi bankene F-innskudd til flytende rente hvor renten avhenger av en referanserente i pengemarkedet. Rentene på F-innskudd er normalt lavere enn styringsrenten men høyere enn reserverenten. Renten godskrives den enkelte banks foliokonto i Norges Bank.

Se også
-------

* D-lån (døgnlån)
* E-lån (usikret dagslån)

Referanser
----------

1. 1 2  fra tidligere F-lån og F-innskudd. (Norges Bank)

Eksterne lenker
---------------

* Markedsoperasjoner (Norges Bank)
* Forskrift om bankers adgang til lån og innskudd i Norges Bank mv. (Lovdata)
*For musikkalbumet, se Det gode menneske fra Sezuan (Sebastian)*

***Det gode mennesket i Sezuan*** (tysk: *Der gute Mensch von Sezuan*) er et drama fra 1942 av Bertolt Brecht.

Handling
--------

Handlingen bygger på en kinesisk legende som skal vise at forholdene under kapitalismen tvinger også det gode mennesket til ondskap. Shen Te er et godt menneske, og gudene gir henne en stor sum penger som belønning. Belønningen bruker hun til å kjøpe seg en liten tobakksjappe for å begynne et nytt og bedre liv. Men det er ikke enkelt å overleve i Sezuan bare ved å være god, en må være ond også. Livet til Shen Te begynner å bli vanskelig.

Norske versjoner
----------------

Det ble produsert som en norsk dramaserie i to deler som ble sendt på NRK den 6. november 1984. Serien var oversatt av Inger Hagerup og Liv Schøyen. Serien som er i regi av Fjernsynsteatret er regissert av Stein Winge som var hans debut for Fjernsynsteatret. Tone Danielsen spilte til da sin største TV-rolle. For sin tolkning ble hun den første som mottok prisen for beste kvinnelige hovedrolle under Amandaprisen 1985, den første utdelingen av Amandaprisen. De andre rollene ble spilt av Per Frisch, Henrik Scheele, Per Christensen d.e, Jan Ø. Wiig, Johannes Joner, Jan Hårstad og flere andre.

Stykket er også satt opp på nynorsk på Det norske teatret i oversettelse av Edvard Hoem. Da i regi av Philip Tiedemann og musikk av komponist Ole Schmidt. Hovedrollene ble tatt hånd om av Bernhard Ramstad, Jon Eivind Gullord, Charlotte Frogner, Ane Dahl Torp (som Shen Te), Marie Blokhus (også som Shen Te fra 15. februar), og Tobias Santelmann. Stykket hadde premiere den 13. januar 2012 og ble spilt fram til 13. mars 2012.

Referanser
----------

1. 1 2   Fjernsynsteatret: *Det gode mennesket i Sezuan*, NRK
2. ↑  «- Filmproduksjon er samarbeid». *Aftenposten*. 19. august 1985. s. 7.  Bruk av `|besøksdato=` krever at `|url=` også er angitt. (hjelp)CS1-vedlikehold: Dato og år (link)
3. 1 2  *Det gode mennesket frå Sezuan*, Det norske teateret
4. ↑  Rollene, Det norske teateret

Eksterne lenker
---------------

* *Artikkelen har ingen egenskaper for filmdatabaser i Wikidata*

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GND **·** LCCN **·** BNF **·** BNF (data) **·** SUDOC
 |
**7,62 × 53R** er en finsk patron for gevær og maskingevær.

Den går også under navnet 7,62 × 53R Finnish, og den er basert på den russiske 7,62 x 54R fra 1891. 

Patronene kan til en viss grad brukes om hverandre, noe som ikke blir anbefalt. Den finske patronen kan brukes i russiske kammer, men russiske patroner passer dårlig i finske våpen. 

Den finske patronens skulder begynner tidligere og er brattere enn den russiske, og benytter en mindre kule. Dette kan derfor i sjeldne tilfeller føre til våpensprengning, og det frarådes sterkt å skyte 54R i finske 53R-våpen. Ved bruk av 53R i et 54R-kammer vil presisjonen vil være noe dårligere ettersom friflukten blir et stykke lengre, og kulekaliberet er noe mindre.

| **Forskjell på 7,62x53R (Finland) og 7,62x54R (Russland)** |
| --- |
| Land | Patron | Totallengde | Hylselengde | Randdiameter | Kulediameter |
| Finlands flagg Finland | 7,62x53R | 77,00 mm | 53,50 mm | 14,40 mm | 7,83 mm |
| Russlands flagg Russland | 7,62x54R | 77,16 mm | 53,72 mm | 14,48 mm | 7,92 mm |

Se også
-------

* Liste over patrontyper
* Skytevåpen i kaliber 7,62 mm
**Amigurumi** (編み包み) er den japanske kunsten å hekle og strikke leketøy.

En amigurumi forestiller ofte dyr, men kan også være en menneskelig figur, en matrett eller andre ting. Den klassiske amigurumien har et uproporsjonalt stort hode, store runde øyne og liten kropp, lik det japanske idealet «kawaii», som er så søtt som mulig. Det finnes likevel ingen gitte grenser for hvordan en amigurumi skal se ut.

En amigurumi kan både være håndlaget og fabrikklaget, men den fabrikklaget varianten er vanligst. Figuren lages i med faste masker i en spiral der rundene overlapper hverandre. Øynene og detaljer kan være laget av plast, glass, knapper, tøy eller broderi.

I Japan ble amigurumi populært i 1980-årene, da de ble anvendt i et utdanningsprogram for barn som skulle lære seg å lage dem fra gjenvunnede leker.

«Amigurumi» er et japansk ord som dekker flere design av små kosete dyr. Løst oversatt betyr «amigurumi» små heklede eller strikkede kosebamser med fyll – «ami» betyr heklet/strikket og «nuigurumi» betyr kosete/søte dyr/bamser/dukker.

Billedgalleri
-------------

* 
* 
* 
*

Referanser
----------

1. ↑  «The Best Crochet Pattern Books for Creating Brilliant Designs and Whimsical Objects». *ARTnews.com* **(engelsk)**. 6. august 2020. Besøkt 13. september 2020.
2. ↑  Njåstad, Marthe (6. oktober 2015). «Lærer deg å laga desse sjølv». *NRK*. Besøkt 13. september 2020.

Eksterne lenker
---------------

* Se www.flickr.com for inspirasjon, søk etter amigurumi
* Les Amigurumi - Hva er det?
* (en) Amigurumi – kategori av bilder, video eller lyd på Commons Rediger på Wikidata
***Det gyldne landet Elidor*** er et norsk fantasy-hørespill for barn og ungdom som gikk på NRK Radio i 1981. Hørespillet er på ni deler og ble sendt i Lørdagsbarnetimen. Det er basert på Alan Garners fantasyroman *Elidor* (1965).

Den ble sendt i reprise i 1986 og 1994.

Handling
--------

De fire Manchester-barna Nick, Roland, David og Helen driver gatelangs i byen mens foreldrene deres pakker for flytting. Ved en tilsynelatende tilfeldighet havner de i Torsdagsgaten der så godt som alle bygningene er revet. De støter på en gammel spillemann som lokker dem inn i en gammel kirke med sitt spill. Kirken viser seg å være en portal til en annen verden; Elidor. Spillemannen er ingen ringere enn denne verdenens konge; Malebron. Han trenger barna til å ta vare på Elidors fire umistelige skatter; et sverd, et spyd, en sten og en skål fylt med lys. Landet ligger nå mørkt og øde, men hvis barna kan ta med seg de fire skattene kan Malebron lete etter Findhorn. Et gammelt kvad sier at hvis Findhorns sang lyder så vil mørket vike fra Elidor.

Barna tar med seg skattene hjem til sin verden. Der gjemmer de dem og ganske snart begynner de å glemme det som har skjedd. Alle, unntatt Roland, tror etter et års tid at Elidor bare var innbildning. Imidlertid skjer det snart ting som gjør det klart for dem at selv om de anser seg som ferdige med Elidor, så er ikke Elidor ferdige med dem.

Rolleliste
----------

* Forteller: Arne Bang-Hansen
* Malebron: Rolf Søder
* Roland: Olav Torget
* David: Axel Ivar Hansen
* Helen: Ingrid Heggebø
* Nick: Svein Tindberg
* Formannen: Dag Sandvik
* Paddy: Øivind Blunck
* Jack: Peter Lindbæk
* Billettøren: Knut Vardtun Thomassen
* Konduktøren: Trond Brænne
* Utålmodig dame: Jannik Bonnevie
* Fru Watson: Gunhild Grünfeld
* Herr Watson: Per Lillo-Stenberg
* Elektrikeren: Svein Haagensen
* gutt: Jo Haugen Bakke
* jente 1: Bente Halvorsen
* jente 2: Elisabeth Seland
* En vakt: Svein Haagensen
* En rytter: Kyrre Haugen Bakke
* Fru Brodie: Bente Børsum
* Herr Brodie: Rolf Arly Lund
* Jennifer: Ingunn Solli
* Robert: Per Rollvang

**Tekniske data**

* Oversatt av Siri Ness
* Instruktør:Kyrre Haugen Bakke
* Teknisk regi:Odd Johan Nilsen
* Musikk:Finn Ludt (spesialkomponert)
* Kjenningsmelodi:*Dis* av Jan Garbarek
* Fiolin:Henrik Hannisdal
* Dramatisert av Maj Samzelius

Referanser
----------

1. ↑  «Det gylne landet Elidor - Torsdagsgata». *NRK Radio* **(norsk)**. Besøkt 26. juli 2017. [*død lenke*]
***Amigoe*** er en nederlandskspråklig avis som utgis i Curaçao, og som har de nederlandske antillene, spesielt Curaçao og Aruba, som sitt nedslagsfelt. Avisen er en av de mest leste avisene i Aruba. En undersøkelse fra 2013 fant at 24 % av Curaçaos avislesende publikum leste *Amigoe*, noe som gjorde den til øyas tredje mest leste avis etter *Extra* og *Vigilante*. Avisen var på Curaçao populær blant utdannede lesere, velstående og eldre.

Avisen ble grunnlagt i desember 1883 under navnet *Amigoe di Curaçao* av dominikanerordenen. Den første utgaven utkom på Aruba i 1884. Den var ukeavis fram til 1935, deretter to ganger i uken, og fra 1941 er den dagsavis. 

Den andre nederlandskspråklige avisen i Curaçao er Antilliaans Dagblad.

Referanser
----------

1. 1 2  Amanda C. Quick, *World Press Encyclopedia* (2003), s. 43
2. ↑  *Assessment of media development in Curaçao. Based on UNESCO's Media Development Indicators*, UNESCO, 2016, s. 185.

Eksterne lenker
---------------

* Offisielt nettsted Rediger på Wikidata
***Amherstia nobilis*** er et tre i erteblomstfamilien. Det er den eneste arten i slekta *Amherstia*.

Det blir opptil 12 m høyt, mer sjeldent 20 m. Bladene er likefinnete, 30–60 cm lange med som regel 6–8 småblad. Akselbladene er lansettformede, 2–4 cm lange og faller av tidlig. Blomsterstanden er en endestilt, hengende klase som er 50–80 cm lang og består av 20–26 blomster. Hovedstilken er 12–30 cm lang og den røde stilken til enkeltblomstene 6–12 cm. To store, røde høyblad omgir blomsterknoppen.

Det er fem røde kronblad med ulik størrelse. De har en gul flekk og et rødfiolett bånd. Det øverste kronbladet er omvendt hjerteformet, 5,5–7 cm langt og 5–5,5 cm bredt. De to på sidene er kileformede, 5,5–7 cm lange og 1,75–2,25 cm brede. De to nederste er rudimentære og 6–7 mm lange. Det er ni sammenvokste pollenbærere med ulik lengde og ofte en tiende, fri pollenbærer.

*Amherstia nobilis* vokser vilt i Myanmar. Arten regnes som et av de mest praktfulle treslag i tropene og er vanlig plantet i Sørøst-Asia.

Galleri
-------

* BladverkBladverk
* BlomsterstandBlomsterstand
* KnopperKnopper
* BlomstBlomst

Kilder
------

* «*Amherstia nobilis*». Flora Malesiana. Besøkt 21. desember 2018.
* «*Amherstia*». *Salmonsens store illustrerede Konversationsleksikon*. Kjøbenhavn: Brødrene Salmonsen. 1893. s. 727.

Eksterne lenker
---------------

* (en) *Amherstia nobilis* i Encyclopedia of Life Rediger på Wikidata

* (en) *Amherstia nobilis* i Global Biodiversity Information Facility Rediger på Wikidata

* (en) *Amherstia nobilis* hos NCBI Rediger på Wikidata

* (en) *Amherstia nobilis* hos The International Plant Names Index Rediger på Wikidata

* (en) *Amherstia nobilis* hos Tropicos Rediger på Wikidata

* (en) *Kategori:Amherstia nobilis* – bilder, video eller lyd på Wikimedia Commons Rediger på Wikidata

* (en) *Amherstia nobilis* – galleri av bilder, video eller lyd på Wikimedia Commons Rediger på Wikidata

* *Amherstia nobilis* – detaljert informasjon på Wikispecies Rediger på Wikidata